2007 шеран 1 апрелехь Меседах хилира ВИА Гра тобан солистка, цуо дӀаяхна Корягина Ольга хийцира. Тобан юкъара хьалхара концерт хилира 21 апрелехь Российн экономикин форумехь Лондонехь. Шуьйрачу публикан керла тобан декъашхо йовзийтира МУЗ-ТВ СовгӀатехь 2007 шеран 1 июнехь. Дебют хилира клипехь «Поцелуи». Коллективехь Ӏийра иза цхьана шарахь эха шарахь. Оцу хенахь Меседас дакъалецира 4 клипехь, телевизионан «Держи меня крепче» сериалехь а, божарийн MAXIM журналан кхаа фотосессешкахь а, кхин а дакъалецира ши альбом язъеш. 2009 шеран 16 январехь Багаудинова Меседас йитира коллектив тобане Мейхер Надежда юхаяр бахьнехь.Ша дӀаялар йоӀа дийцира иштта: «Шен хенахь аса Надин меттиг дӀалецира. Тобанехь даиман а яра сирлачу аматерниг, хьаьрсаниг, Ӏаьржачу аматерниг. Со Надяца Ӏаьржачу аматехь ю, цундела тхойшиъ цхьаьна тобанехь хила йиш яц. Надяс, шеко яц, дукха пайда бина тобан ВИА Гра юкъаяьлчхьа, цуьнан лерам бан беза. Со кӀеззиг а дохко ца яьлла. Сан дерриг дика ду дахарехь а, кхоллараллехь а. Солон проект йийр ю аса».